Mai Ewen

Huguette Gaudart,  Mai Ewen hec'h anv-pluenn, zo ur skrivagnerez vrezhonek. He familh a zo a orin deus ar vro etre Skaer ha Banaleg .

Desavet eo bet divyezhek, ha kaset d'ar skol e galleg. D'an oad a dregont vloaz he doa desket skrivañ ha lenn brezhoneg gant Visant Seite, avat. Kenlabouret he deus evit sevel geriadur Pêr-Jakez Heliaz embannet e 1986, lec'h m'eo trugarekaet. Abaoe 2016 e labour ingal gant ar yezhourez Mélanie Jouitteau.

Oberennoù
E skolveurieg e oa skrivet hec'h oberennoù kentañ, embannet gant Emgleo Breiz. Abaoe 2004 e sav levrioù evit ar yaouankiz hag a vez embannet e peurunvan gant Keit Vimp Bev. Skriv a ra haikuioù ivez.
Kenlabourerez eo bet evit geriadur Garnier/Emgleo Breiz renet gant Pêr-Jakez Heliaz hag embannet e 1986, a vez adkavet e zanvez e geriadur Emgleo Breiz renet gant Andreo ar Merser e 2009. Aboe 2016 e labour gant ar yezhoniourez Mélanie Jouitteau evit pinvidikaat ar wikiyezhadur ARBRES hag un heuliadenn pennadoù embannet e saozneg e kazetennoù skiantel etrevroadel.

Levrlennadur
 Danevelloù 
 Merhed-bihan Ana, Emgleo Breiz-Ar skol dre lizer, 1987 
Ar mor, a-dreñv ar menez, Emgleo Breiz-Brud Nevez, 1993

 Barzhonegoù 
Amskeud, Emgleo Breiz-Brud Nevez, 1995. (haikouioù)

 Romantoù evit ar skolajidi  
Gwenn, pemzek vloaz..., Keit Vimp Bev, 2023, Priz ar yaouankiz 2023 
Hañvezhioù, Keit Vimp Bev, 2004 
Ur vleunienn war askell an avel, Keit Vimp Bev, 2008 
Tri fenn melegan, Keit Vimp Bev 2008
Kroaz hent, Keit Vimp Bev 2012 ( Mai Ewen hag all )
Peskig ruz, Keit Vimp Bev 2012 ( Mai Ewen hag all ) 
An ti-karr liesliv , Keit Vimp Bev, 2013
 Kevrin an enezenn , Keit Vimp Bev, 2013

 Romantoù evit ar vugale 
Me ha Titaw, Keit Vimp Bev, 2007 
Nedeleg laouen ?, Keit Vimp Bev, 2008
Me, Nana Marina, Keit Vimp Bev, 2010 
Yaouankiz Koantig Keit Vimp Bev, 2013

Liammoù diavaez
Ouest-France
Ar Men

Daveoù

Rummad:Ganedigezhioù 1939
Rummad:Skrivagnerezed brezhonek
Rummad:Arzourezed Breizh
Rummad:Arzourien Breizh
Rummad:Barzhezed Breizh